У Маскве я сустракаўся з супрацоўнікамі пракуратуры і гісторыкамі. Мае пошукі служылі таксама высвятленню абставін сямейнай гісторыі: у афіцыйным спісе ахвяр значыцца стрыечны дзед маёй жонкі Эвы, сям’я якой родам з былога польскага ваяводскага горада Тарнопаля, сённяшняга ўкраінскага Цярнопаля. Таму мы ўдзельнічалі ў сустрэчах і канферэнцыях суполкі сваякоў ахвяр. Сярод загінулых у авіякатастрофе пад Смаленскам былі некалькі нашых знаёмых з гэтага кола, якім я абавязаны шматлікімі звесткамі. Іхнае памяці таксама прысвячаецца гэтая кніга.